*Fashion Company je vodeća kompanija u Alpe-Adria regionu koja se bavi modom i modnom maloprodajom i veleprodajom sa portfoliom od preko 30 svetski poznatih brendova i mrežom od skoro 100 maloprodajnih mesta u Srbiji i regionu - Crna Gora, Makedonija i Hrvatska. Godinama sarađujemo sa brendovima koji su prepoznatljivi širom planete: Diesel, Calvin Klein, Premiata, Levi's, Tommy Hilfiger, Scotch & Soda, Replay, Timberland, Camper, Cesare Paciotti, Bata, Liu Jo, Guess, Desigual, Lee, Wrangler, Paciotti 4US, Manila Grace, Steve Madden, Mango, UGG i mnogih drugih. Specifičnost poslovanja Fashion Company jeste spoj svega što čini trend, stil i stav- od odevnih proizvoda, obuće i aksesoara, maloprodaja na najvišem nivou i premium lokacijama. Ono čemu težimo je nedvosmislena i jasna slika naše kompanije ka potrošačima kao i strateško pozicioniranje na tržistu na kome radimo.*

**Ukoliko Vam se dopada da radite u ovakvom kreativnom i dinamičnom radnom okruženju pozivamo Vas da se pridružite našem timu Komercijale i prijavite za praksu na poziciji:**

**Asistent Brend Menadžera**

***Radni zadaci i aktivnosti za raspisanu poziciju:***

1 Pomaže u implementaciji i prilagođavanju strategije brenda lokalnom tržištu

2. Učestvuje u izradi i realizaciji sezonskog plana nabavke brenda, kao i izradi i realizaciji

 planova prodaje

3. Vrši dnevno praćenje prodaje i nivoa zaliha u maloprodajnim objektima, kao i po veleprodajnim

 kupcima

4. Organizuje dopunu robe iz magacina i povlačenje robe iz drugih maloprodajnih objekata uz

 odobrenje brend menadžera

5. Koordinira distribuciju reklamnog materijala vezanog za određeni brend sa službom razvoja

 maloprodaje

6. Analizira izveštaje prodaje i zaliha na nedeljnom i mesečnom nivou za sve maloprodajne

 objekte kao i veleprodajne kupce po brendovima

7. Izrađuje plan dopune asortimana i vodi brigu o optimalnom stanju zaliha

8. Predlaže brend menadžeru promociju određenih artikala brenda u okviru kolekcije

9. Analizira prodaju, uočava propuste i predlaže korekcije i promocije

10. Učestvuje u izboru kolekcija robnih marki-brendova prema planu i proceni brend menadžera

11. Prikuplja podatke za otvaranje šifara artikala i dostavlja izveštaje šefu komercijalne operative

12. Pruža pomoć pri organizaciji distribucije kolekcija brenda po maloprodajnim objektima

13. Koordinira aktivnosti prilikom otvaranja novih maloprodajnih objekata uz saradnju sa brend

 menadžerom

14. Učestvuje u pozicioniranju kolekcije u prodajnom mestu, u saradnji sa Sektorom marketinga

15. Učestvuje u sprovođenju redovne kontrolu prodajnih mesta prema zadatom planu; aktivno

 sarađuje i komunicira sa ostalim zaposlenim u maloprodaji i veleprodaji;

***Lične karakteristike - Ključni faktori uspeha***

* Usmerenost ka ostvarivanju rezultata i razvoju brenda
* Razvijen smisao za modne trendove
* Lična organizacija i rukovođenje vremenom
* Donošenje odluka
* Fleksibilnost i adaptabilnost
* Sposobnost rešavanja problema
* Odredjivanje prioriteta
* Komunikativnost
* Timski rad
* Inovativnost i samoinicijativa

Svoj CV možete poslati na e-mail adresu**tanja.mircetic@fashioncompany.rs**

do 15.09.2018.

Biće kontaktirani samo kandidati koji uđu u uži izbor.

U procesu selekcije kandidati neće biti neposredno niti posredno diskriminisani u odnosu na zdravstveno stanje, odnosno invalidnost, pol, boju kože, starost, nacionalnu pripadnost, veroispovest, bračni status, seksualno ili političko opredjeljenje, članstvo u različitim organizacijama ili neko drugo lično svojstvo.

Napomena: Slanjem prijave, kandidat daje pristanak da kompanija njegove lične podatke obrađuje u postupku selekcije u skladu sa Zakonom o zaštiti podataka o ličnosti.